

ที่ มท ๐๘16.3/ ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ตามหนังสือกรมส่งเสริมการปกครองท้องถิ่น ที่ มท 0816.3/ว 3551 ลงวันที่ 3 พฤศจิกายน 2565 เรื่อง (ร่าง) หลักสูตรและสื่อการเรียนรู้ต้านทุจริตศึกษา พ.ศ. 2565 ได้ขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาจัดการศึกษาระดับมัธยมศึกษา และอาชีวศึกษานำ (ร่าง) หลักสูตรและสื่อการเรียนรู้ต้านทุจริตศึกษา พ.ศ. 2565 ไปทดลองใช้ในการจัดการเรียนการสอน รวมทั้งเผยแพร่ประชาสัมพันธ์
(ร่าง) หลักสูตรและสื่อการเรียนรู้ต้านทุจริตศึกษา พ.ศ. 2565 เพื่อให้องค์กรปกครองส่วนท้องถิ่นนำไปทดลองใช้ในการจัดการเรียนการสอนของสถานศึกษาในสังกัด และหลักสูตรการฝึกอบรมขององค์กรปกครองส่วนท้องถิ่น
ความละเอียดแจ้งแล้ว นั้น

 กรมส่งเสริมการปกครองท้องถิ่น ได้รับแจ้งจากสำนักงานคณะกรรมการป้องกันและปราบปรามการทุจริตแห่งชาติว่า ได้พัฒนาหลักสูตรต้านทุจริตศึกษา พ.ศ. 2565 ที่มีเนื้อหาทันสมัยเท่าทันต่อสถานการณ์
ปัญหาการทุจริตด้านทรัพยากรธรรมชาติในการสร้างสังคมที่ไม่ทนต่อการทุจริต จำนวน 2 หลักสูตร/ชุดการเรียนรู้ ได้แก่ เรื่อง การพิทักษ์ทรัพยากรป่าไม้ และเรื่อง การพิทักษ์ทรัพยากรทางทะเลและชายฝั่ง ซึ่งกำหนดกลุ่มเป้าหมายที่จะนำหลักสูตรต้านทุจริตศึกษา พ.ศ. 2565 ไปใช้กับกลุ่มเป้าหมาย จำนวน 6 กลุ่ม ได้แก่ 1. กลุ่มการศึกษา
ขั้นพื้นฐาน (ระดับมัธยมศึกษาตอนต้น และระดับมัธยมศึกษาตอนปลาย) 2. กลุ่มอุดมศึกษา 3. กลุ่มทหาร
และตำรวจ 4. กลุ่มวิทยากร ป.ป.ช. บุคลากรภาครัฐ และรัฐวิสาหกิจ 5. กลุ่มโค้ช 6. กลุ่มประชาชน และองค์กรปกครองส่วนท้องถิ่น โดยแนวทางการนำหลักสูตรไปใช้ในการจัดการเรียนการสอนของสถานศึกษาสามารถบูรณาการหรือสอดแทรกกับชุดวิชาหลักสูตรต้านทุจริตศึกษา พ.ศ. 2561 ตามแนวทางที่กำหนดไว้
ตามมติคณะรัฐมนตรี เมื่อวันที่ 18 สิงหาคม 2563 และสามารถนำหลักสูตรไปใช้ในโครงการหรือหลักสูตรฝึกอบรมของหน่วยงาน ซึ่งเป็นไปตามมติคณะรัฐมนตรี เมื่อวันที่ 22 พฤษภาคม 2561 และวันที่ 18 สิงหาคม 2563
ดังนั้น เพื่อให้การขับเคลื่อนหลักสูตรต้านทุจริตศึกษาเกิดผลสัมฤทธิ์ตามเป้าหมายที่กำหนด จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาจัดการศึกษาระดับมัธยมศึกษา และอาชีวศึกษา นำหลักสูตรต้านทุจริตศึกษา พ.ศ. 2565 ไปปรับใช้ในการจัดการเรียนการสอน และในโครงการหรือหลักสูตรฝึกอบรม
ขององค์กรปกครองส่วนท้องถิ่น ทั้งนี้ สามารถดาวน์โหลดหลักสูตรต้านทุจริตศึกษา พ.ศ. 2565 ได้ที่เว็บไซต์ www.nacc.go.th หรือตาม QR Code ท้ายหนังสือนี้

 กรมส่งเสริมการปกครองท้องถิ่น

 มิถุนายน 2566

ร.อสถ. ...............................

ผอ.กศ. ................................

ผอ.กง.สศ. …........................

หน.ฝ.คศ. ............................

จนท. ...................................

กองส่งเสริมและพัฒนาการจัดการศึกษาท้องถิ่น **QR Code**

กลุ่มงานส่งเสริมการจัดการศึกษาท้องถิ่น

โทร. ๐ ๒๒๔๑ ๙๐00 ต่อ 5313

ไปรษณีย์อิเล็กทรอนิกส์ saraban.dla.go.th

ผู้ประสานงาน น.ส.สุกัญญา ประสงค์ศรี โทร. 097 265 5326

